Euroopa Liidu tasemel reguleerivad hetkel käibemaksu tagastamist välisriigi käibemaksukohustuslastele nn 8. ja 13. direktiiv. 8. direktiiv [1]  puudutab käibemaksu tagastamist EL liikmesriikide käibemaksukohustuslastele ning 13. direktiiv [2]  sätestab reeglid käibemaksu tagastamiseks Euroopa Ühenduse välistele ettevõtjatele. Need direktiivid on üle võetud Eesti käibemaksuseadusesse [3] , kuivõrd EL direktiivid on liikmesriikidele kohustuslikud, ning Eesti käibemaksuseaduses leidub vastav regulatsioon §-s 35. On olemas ka rahandusministri määrus [4] , mis selgitab täpsemalt, kuidas välismaalastele  käibemaksu tagastamine Eestis käib.